**КОМИ РЕСПУБЛИКАСА ПРАВИТЕЛЬСТВОЛÖН ШУÖМ**

**Коми Республикаса олöмö пöртысь власьт системаын электроннöй документооборот котыртöм йылысь**

Коми Республикаса олöмö пöртысь власьт системаын электроннöй документооборот котыртöммогысь Коми Республикаса Правительство шуис:

1. Коми Республикаса олöмö пöртысь власьт органъяслöн, Коми Республикаса Юралысьöн либö Коми Республикаса Правительствоöн лöсьöдöм Коми Республикаса государственнöй органъяслöн (водзö – Коми Республикаса государственнöй органъяс) электроннöй делопроизводствоын да документооборотын заводитны вöдитчыны электроннöй цифрöвöй кырымпасöн.

2. Вынсьöдны:

1) Коми Республикаса олöмö пöртысь власьт системаын ведомствокостса электроннöй документооборот йылысь положение 1 №-а содтöдын индöм серти;

2) Коми Республикаса олöмö пöртысь власьт системаын электроннöй цифрöвöй кырымпасöн вöдитчöмöн электроннöй документооборот котыртан правилöяс 2 №-а содтöдын индöм серти;

3) Коми Республикаса олöмö пöртысь власьт органъяслöн, Коми Республикаса Юралысьöн либö Коми Республикаса Правительствоöн лöсьöдöм Коми Республикаса государственнöй органъяслöн уполномочитöм сотрудникъяслысь кырымпасъяс дорö ключ сертификатъяс сетан пöрадок йылысь положение 3 №-а содтöдын индöм серти;

4) Коми Республикаса олöмö пöртысь власьт системаын электроннöй делопроизводствоын да документооборотын вöдитчана юöр сикас лыддьöг (электроннöй юöръяс, документъяс) 4 №-а содтöдын индöм серти.

3. «Юöр технология шöрин» Коми Республикаса государственнöй учреждениелы Коми Республикаса олöмö пöртысь власьт системаын электроннöй делопроизводство да документооборот збыльмöдiгöн электроннöй цифрöвöй кырымпасöн вöдитчан юкöнын нуöдны уполномочитöм организациялысь уджсö (водзö – уполномочитöм организация), юöртан система, арталан сетьяс да связь сетьяс отсöгöн, «Öтуввез» войтыркостса компьютернöй сеть пыртöмöн, юöръяссö криптографическöй средствоясöн видзöмöн.

4. Коми Республикалöн государственнöй органса юрнуöдысьяслы:

1) 2010 вося ода-кора тöлысь 10 лунöдз артавны, кымын уполномочитöм сотрудник, кодъяслöн эм право вöдитчыны электроннöй цифрöвöй кырымпасöн, колö Коми Республикаса государственнöй органлы;

2) 2010 вося ода-кора тöлысь 15 лунöдз сетны уполномочитöм организацияö уполномочитöм сотрудникъяс йылысь юöръяс уполномочитöм сотрудникъясöс (кырымпасъяс дорö ключ сертификат кутысьясöс) реестрö пыртöм да электроннöй цифрöвöй кырымпас босьтöм вылö;

3) 2010 вося ода-кора тöлысь 24 лунсянь электроннöй делопроизводство да документооборот системаын, сы лыдын ведомствокостсаын, заводитны вöдитчыны электроннöй цифрöвöй кырымпасöн.

5. Урчитны, мый Коми Республикаса государственнöй органъяслöн ведомственнöй да ведомствокостса электроннöй документооборот системаын электроннöй цифрöвöй кырымпасöн вöдитчöны артмöдчöмъяс серти, кутшöмъясöс индöм пöрадок серти кырымалöны тайö системаын участвуйтысьяс уполномочитöм организациякöд.

6. Урчитны, мый Коми Республикаса олöмö пöртысь власьт системаын электроннöй документооборотöн вöдитчигöн юöрсö видзöны Абу быдöнлы вöдитчыны позяна юöръяссö, кöнi абу государственнöй гусятор, криптографическöй средствоясöн вöдитчöмöн видзöм, обработайтöм да связь каналъяс пыр йöзöдöм котыртöм да безопасносьтöн могмöдöм йылысь инструкциялöн корöмъяс серти, мый вынсьöдöма Россия Федерацияса Президент бердын правительственнöй связь да юöр сетан федеральнöй агентстволöн 2001 во лöддза-номъя тöлысь 13 лунся 152 №-а тшöктöдöн да Россия Федерацияса мукöд правовöй актöн.

7. Урчитны, мый уполномочитöм организация:

1) индö, кутшöм пöрадок серти нуöдны электроннöй документооборот системаын участвуйтысьяслысь реестр, электроннöй документооборот системаын участвуйтысьяслöн уполномочитöм сотрудникъяслысь реестр, электроннöй пошта инпасъяслысь, мыйöн вöдитчöны электроннöй документооборотын электроннöй цифрöвöй кырымпасöн, реестр, да нуöдö индöм реестръяссö;

2) гöгöрвоöдö Коми Республикаса государственнöй органъясын электроннöй документооборот котыртöм юалöмъяс кузя, тшöтш сетö методическöй рекомендацияяс.

8. Тайö шуöмсö олöмö пöртöм бöрся видзöдны Коми Республикаса Юралысьöс Медводдза вежысь А.Л. Черновлы.

Коми Республикаса Юралысь В. Гайзер

Сыктывкар

2010 вося косму тöлысь 23 лун

114 №

ВЫНСЬÖДÖМА

Коми Республикаса Правительстволöн

2010 во косму тöлысь 23 лунся 114 №-а шуöмöн

(1 №-а содтöд)

Коми Республикаса олöмö пöртысь власьт системаын

ведомствокостса электроннöй документооборот йылысь

**ПОЛОЖЕНИЕ**

# 1. Панас

1.1. Тайö Положениеыс индö, кыдзи йитны Коми Республикаса олöмö пöртысь власьт органъяслысь, а сiдзжö Коми Республикаса Юралысьöн либö Коми Республикаса Правительствоöн лöсьöдöм мукöд государственнöй органлысь (водзö – Коми Республикаса государственнöй органъяс) электроннöй документооборот системаяссö öта-мöдыскöд юöрöн.

1.2. Тайö Положениеыслöн корöмъясöн вöдитчöны сэк, кор Коми Республикаса олöмö пöртысь власьт системаын ведомствокостса электроннöй документооборот системаö (водзö – ведомствокостса электроннöй документооборот) пыртöны олöмö пöртысь федеральнöй власьт органъяслысь мутас органъяс, меставывса асвеськöдлан органъяс да организацияяс, кодъясöс финансируйтöны Коми Республикаса республиканскöй бюджетысь, кодъяс кöсйöны вежласьны электроннöй документъясöн юöръяссö криптографическöй средствоясöн видзöмöн да электроннöй цифрöвöй кырымпасöн вöдитчöмöн.

1.3. Ведомствокоста электроннöй документооборот лöсьöдысьöн лоö уполномочитöм организация, кодöс индö Коми Республикаса Правительство (водзö – уполномочитöм организация).

2. Положениеын вöдитчана медшöр кыввежöртасъяс

2.1. Тайö Положениеын вöдитчöны вежöртасъясöн, кутшöмъясöс индöма «Юöр, юöр технологияяс йылысь да юöр видзöм йылысь» да «Электроннöй цифрöвöй кырымпас йылысь» федеральнöй оланпасъясöн.

2.2. Тайö Положение збыльмöдöм могысь индыссьöны татшöм кыввежöртасъясöн:

1) электроннöй документооборот системаын участвуйтысь (водзö – ЭДС-ын участвуйтысь) – организация, кодöс пыртöма Коми Республикаса государственнöй органъяслöн электроннöй документооборот системаö. ЭДС-ын участвуйтысьöн вермасны лоны Коми Республикаса государственнöй власьт органъяс, Коми Республикаса мукöд орган, Коми Республикаын меставывса асвеськöдлан органъяс, олöмö пöртысь федеральнöй власьт органъясса мутас органъяс, а сiдзжö Коми Республикаса республиканскöй бюджетысь финансируйтан организацияяс, кодъяс кöсйöны участвуйтны ведомствокоста электроннöй документооборотын тайö Положениеöн да Коми Республикаса олöмö пöртысь власьт системаын электроннöй цифрöвöй кырымпасöн вöдитчöмöн электроннöй документооборот котыртан правилöясöн индöм пöрадок серти да условиеяс вылын;

2) электроннöй документъясöн вежласян автоматизируйтöм уджалан места (водзö – электроннöй документъясöн вежласян АУМ) – уджтасса-аппаратъясöн комплекс, а сiдзжö юöр видзан сертифицируйтöм криптографическöй средствояс, мыйöн вöдитчöны ЭДС-ын участвуйтысьяс электроннöй документъясöн вежласьöм могысь;

3) электроннöй документъяс вежлалысь администраторъяс – ЭДС-ын участвуйтысь уполномочитöм сотрудникъяс, кодъяс збыльмöдöны асланыс чин серти могъяссö, медым уджöдны электроннöй документъясöн вежласян АУМ-лысь уджтасса-аппарат средствояс, электроннöй цифрöвöй кырымпасöн вöдитчан юкöнын электроннöй документъясöн вежласян, юöр видзан юалöмъяс кузя кутны йитöд уполномочитöм организациякöд;

4) электроннöй документъясöн вежласян АУМ-са операторъяс – ЭДС-ын участвуйтысь уполномочитöм сотрудникъяс, кодъяслöн асланыс чин серти электроннöй документъясöн вежласян АУМ-ын вежласьöны электроннöй документъясöн;

5) эскöдысь шöрин – Коми Республикаса Правительствоöн индöм юридическöй кывкутысь, кодi збыльмöдö могъяссö «Элктроннöй цифрöвöй кырымпас йылысь» Федеральнöй оланпас серти.

3. Ведомствокостса электроннöй документооборотлöн

медшöр вежöртасъяс да принципъяс

|  |
| --- |
| 3.1. Коми Республикаса государственнöй органъяслöн электроннöй документооборот системалöн юöрöн йитчöм улын гöгöрвосьö ведомствокостса электроннöй документооборотын участуйтысьяс костын электроннöй юöръясöн вежласьöм (электроннöя служебнöй переписка нуöдöм).  Электроннöй цифрöвöй кырымпасöн электроннöй служебнöй переписка нуöдiгöн электроннöй юöръясöн вежласьöны юöр сикас лыддьöг серти (электроннöй юöръяс, документъяс серти), мыйöн вöдитчöны Коми Республикаса олöмö пöртысь власьт системаын электроннöй делопроизводствоын да документооборотын, мый артыштöма Коми Республикаса Правительствоöн.  3.2. Ведомствокостса электроннöй документооборот нуöдiгöн позьö вежласьны электроннöй юöръясöн, кöнi эм быдöнлы тöдмасьöм вылö юöр да служебнöй гусятор кутысь юöр.  3.3. Ведомствокостса электроннöй документооборотлöн медшöр принципъяс:  1) могмöдны технологическöй позянлунöн ведомствокостса электроннöй документооборот системаöн вöдитчигöн сылöн вежласян участвуйтысьяс лыдкöд йитöдын;  2) ведомствокостса электроннöй документооборотын участвуйтысьяслы вöдитчыны юöрöн йитöд кутан да öткодялöм уджтасса-техническöй средствояслöн öтувтöм технологияясöн, форматъясöн, сёрнигижöдъясöн;  3) ведомствокостса электроннöй документооборотын участвуйтысьяслы подулалöмöн вöдитчыны уджтасöн да сертифицируйтöм уджтасса-техническöй средствоясöн;  4) сетны юöрсö тырвыйö;  5) чинтыны ведомствокостса электроннöй документооборотын участвуйтысьясöн öта-мöдкöд юöрöн йитöд кутiгöн рöскодсö, сы лыдын сьöм да кад серти;  6) видзны сетöм да босьтöм юöръяслысь гусялунсö.  4. Ведомствокостса электроннöй документооборотлöн  технико-технологическöй инфраструктура  4.1. Ведомствокостса электроннöй документооборотлöн технико-технологическöй инфраструктура артмö татшöм элементъясысь:  1) ведомствокостса электроннöй документооборотлöн головнöй узел, кöнi операторнас лоö ведомствокостса электроннöй документооборот котыртысь;  2) ведомствокостса электроннöй документооборотын участвуйтысьяслöн узелъяс;  3) видзана связь каналъяс.  4.2. Ведомствокостса электроннöй документооборотлöн головнöй узеллöн техническöй средствоясö пырö пошта сервер, шöрин эскöдысь уджтасса-аппарат средствояс, юöр видзан средствояс да ведомствокостса электроннöй документооборотын участвуйтысьяслöн электроннöй йитöд кутан уджтасöн да техническöя могмöдан мукöд средство.  4.3. Ведомствокостса электроннöй документооборотлöн головнöй узелса медшöр могъяс:  1) кутны обработайтан, видзан да вуджöдан юöрсö санкционируйттöм пырöмъясысь да торкалöмъясысь сэк, кор сiйö лоö ведомствокостса электроннöй документооборотлöн головнöй узелын, да вуджöдны видзана связь каналъяс пыр ведомствокостса электроннöй документооборотын участвуйтысьяслöн узелö;  2) ведомствокостса электроннöй документооборотын участвуйтысьяс костын вежласьны электроннöй юöръясöн.  4.4. Ведомствокостса электроннöй документооборотын участвуйтысь узеллöн техническöй средствоясö пырöны сервернöй да коммуникационнöй оборудование, юöр видзан средствояс да автоматизируйтöм уджалан местаяс.  4.5. Ведомствокостса электроннöй документооборотын участвуйтысьяслöн узелын медшöр могъяс:  1) видзны юöрсö, сы лыдын кутны обработайтан, видзан да вуджöдан юöрсö санкционируйттöм пырöмъясысь да торкалöмъясысь найöс видзана связь каналö вуджöдтöдз;  2) ведомствокостса электроннöй документооборотлöн головнöй узелысь босьтöм электроннöй юöръяссö вайöдны ЭДС-ын участвуйтысьяслöн электроннöй документооборот системаöдз (адресатъяслы);  3) ведомствокостса электроннöй документооборотын участвуйтысьяслöн электроннöй документооборот системаысь электроннöй юöръяссö мöдöдны ведомствокостса электроннöй документооборотлöн головнöй узелö;  4) видзны электроннöй юöръяссö ведомствокостса электроннöй документооборотлöн головнöй узелö либö адресатлöн электроннöй документооборот системаö мöдöдтöдз.  4.6. Ведомствокостса электроннöй документооборот нуöдiгöн электроннöй юöръясöн вежласьöны электроннöй документъясöн вежласян АУМ-са операторъяс.  4.7. Уполномочитöм организация збыльмöдö татшöм могъяс:  1) ведомствокостса электроннöй документооборот могмöдö котыртан уджöн да методика боксянь;  2) лöсьöдö да пыртö уджö пошта серверлысь став мувывса инпас справочникъяс;  3) уджöдö ведомствокостса электроннöй документооборотлысь технико-технологическöй инфраструктура;  4) ведомствокостса электроннöй документооборотлысь видзö юöрсö Россия Федерацияса законодательство серти.  4.8. Ведомствокостса электроннöй документооборотлысь технико-технологическöй инфраструктурасö лöсьöдö уполномочитöм организация ведомствокостса электроннöй документооборотлöн головнöй узелсянь ведомствокостса электроннöй документооборотын участвуйтысьяслöн узелъясöдз связь каналъяс котыртöмöн да ведомствокостса электроннöй документооборотын участвуйтысьяслы узелъяс лöсьöдöмöн.  Медым вöчны ведомствокостса электроннöй документооборотлысь связь каналъяс, вöдитчöны уполномочитöм организациялöн связь каналъясöн да (либö) связь каналъясöн, кутшöмъясöс уполномочитöм организация кöртымалö связь операторъяслысь.  4.9. Ведомствокостса электроннöй документооборотын участвуйтысь узелöн техническöй средствояссö (оборудование ньöбöм да уджтасöн могмöдöм, да жырйын торъя уджъяс вöчöм пыртöмöн) збыльмöдöны ведомствокостса электроннöй документооборотын участвуйтысь тшöт весьтö. Техническöй средствояссö колö видзны жыръясын, кöнi бура видзсьöны техническöй средствояс, бура видзсьöны да оз паськöдны юöр электроннöй цифрöвöй кырымпасъяслöн ключьяс йылысь юöр.  4.10. Ведомствокостса электроннöй документооборотлысь технико-технологическöй инфраструктурасö пыр уджалöмöн кутöны уполномочитöм организация да ведомствокостса электроннöй документооборотын участвуйтысьяс татшöм уджъяс нуöдöм отсöгöн:  1) могмöдöны уджсö уджтасöн да техникаöн;  2) анализируйтöны да бырöдöны уджтас да техника боксянь уджын лоöм торксьöмъяссö да öшыбкаяссö;  3) дзоньталöны либö вежöны уджысь петöм уджтас да техника средствояс;  4) юöрсö видзöны колана тшупöдын.  5. Электроннöй юöртöм  5.1. Ведомствокостса электроннöй документооборот збыльмöдсьö электроннöй юöръясöн вежласьöмöн.  Электроннöй юöр артмö сопроводительнöй да содержательнöй юкöнысь. Сопроводительнöй юкöныс колö юöрсö инпасалöм вылö. Содержательнöй юкöнö пырö юöр текстыс либö юöр текстыс файлъясöн, кöнi эмöсь документлöн электроннöй копия (электроннöй образ) либö электроннöй документ, да налöн реквизитъяс, кутшöмъясöс опишитöма XML кыв серти. Файлъяслысь форматсö, мыйöн вöдитчöны ведомствокостса электроннöй документооборот збыльмöдiгöн, колö лöсьöдны национальнöй либö войтыркостса стандартъяс серти либö колö лöсьöдны восьса пыран кодöн да восьса тэчасöн.  5.2. Электроннöй документ копияöн электроннöй юöр мöдöдысь кывкутö сыысь, медым электроннöй копияыс лöсялiс бумага вылын збыль документлы.  5.3. Ведомствокостса электроннöй документооборотын участвуйтысь электроннöй документооборот системаын электроннöй юöръяссö пасйö (учёт нуöдö) тайö участвуйтысьлöн делопроизводство кузя инструкция серти.  5.4. Ведомствокостса электроннöй документооборотын участвуйтысьлöн электроннöй документооборот система серти колö лöсьöдны тайö участвуйтысьöн электроннöй юöръяс видлалöм йылысь уведомлениеяс.  6. Юöр видзöм  6.1. Ведомствокостса электроннöй документооборот збыльмöдiгöн юöръяссö видзöны техника боксянь да котыртан мероприятиеясöн, кутшöмъясöс нуöдöны ведомствокостса электроннöй документооборотын участвуйтысьяс да уполномочитöм организация.  6.2. Техническöй мероприятиеяс:  1) юöр видзан средствояс найöс тырвыйö уджöдöмöн лöсьöдöм да наöн вöдитчöм;  2) обработайтан даннöйяссö тырвыйö видзöм;  3) юöръяссö вирусысь видзöм.  6.3. Котыртан мероприятиеяс:  1) юöр видзöм регламентируйтысь нормативнöй документъяслöн корöмъясö кутчысьöм бöрся видзöдöм;  2) ведомствокостса электроннöй документооборотын да уполномочитöм организацияын юöр видзöм вöсна кывкутысь йöзöс индöм;  3) ведомствокостса электроннöй документооборотлöн головнöй узелын даннöйяс база резерв вылö копируйтан, выльмöдан да архивируйтан пöрадок, а сiдзжö антивируснöй базаяс выльмöдан пöрадок индöм;  4) уджтас да техника боксянь средствояслы дзоньтасян да выльмöдан уджъяс нуöдны позянлун вылö пöрадок индöм;  5) жыръясын, кöнi лöсьöдöмаöсь ведомствокостса электроннöй документооборотын участвуйтысьяслöн узелъяс, режимнöй мероприятиеяс да тайö узелъясыслы техника боксянь средствояс лöсьöдöм. |

ВЫНСЬÖДÖМА

Коми Республикаса Правительстволöн

2010 во косму тöлысь 23 лунся 114 №-а шуöмöн

(2 №-а содтöд)

# Коми Республикаса олöмö пöртысь власьт системаын электроннöй цифрöвöй кырымпасöн вöдитчöмöн электроннöй документооборот котыртан

# **ПРАВИЛÖЯС**

# 1. Панас

1.1. Тайö Правилöяссö лöсьöдöма «Юöр, юöр технологияяс йылысь да юöр видзöм йылысь» да «Электроннöй цифрöвöй кырымпас йылысь» федеральнöй оланпасъяс, электроннöй цифрöвöй кырымпасöн вöдитчан юкöнын Россия Федерацияса мукöд нормативнöй правовöй акт серти.

1.2. Тайö Правилöясыс урчитöны Коми Республикаса олöмö пöртысь власьт органъясын, Коми Республикаса Юралысьöн либö Коми Республикаса Правительствоöн лöсьöдöм Коми Республикаса государственнöй органъясын (водзö – Коми Республикаса государственнöй органъяс) электроннöй документъясöн уджалан да электроннöй цифрöвöй кырымпасöн вöдитчан пöрадок, сы лыдын Коми Республикаса олöмö пöртысь власьт системаын ведомствокостса электроннöй документооборот серти.

1.3. Коми Республикаса государственнöй органъяслöн электроннöй документъяс лöсьöдöны, мöдöдöны да обрабатывайтöны тайö Правилöяс серти.

1.4. Тайö Правилöясын вöдитчöны вежöртасъясöн да кыввежöртасъясöн, кутшöмъясöс вайöдöма Коми Республикаса олöмö пöртысь власьт системаын ведомствокостса электроннöй документооборот йылысь положениеын.

# 2. Электроннöй документооборот системаын участвуйтысьяслöн уполномочитöм сотрудникъяс

2.1. Уполномочитöм сотрудникъяслöн составыс, кодъяслы сетöма право вöдитчыны электроннöй цифрöвöй кырымпасöн, вынсьöдсьö Электроннöй документооборот системаын участвуйтысьлöн правовöй актöн (водзö – ЭДС-ын участвуйтысь).

2.2. Уполномочитöм сотрудникъяс лöсьöдöны да дасьтöны электроннöй документъяссö, эскöдöны электроннöй документъяссö электроннöй цифрöвöй кырымпасöн, мöдöдöны (босьтöны) электроннöй документъяссö, прöверитöны электроннöй документъясын электроннöй цифрöвöй кырымпаслысь збыльлунсö, видзöны да обработайтöны электроннöй документъяссö, учёт нуöдöны да пасъялöны электроннöй документъяссö.

2.3. Уполномочитöм сотрудникъясöс уполномочитöм организация могмöдö кырымпас дорö ключ сертификатъясöн Коми Республикаса олöмö пöртысь власьт органъяслöн, Коми Республикаса Юралысьöн либö Коми Республикаса Правительствоöн лöсьöдöм Коми Республикаса государственнöй органъяслöн уполномочитöм сотрудникъяслы кырымпасъяс дорö ключ сертификатъяс сетан пöрадок йылысь положениеöн урчитöм пöрадок серти.

# 3. Электроннöй документъяс оформитöм

3.1. ЭДС-ын участвуйтысьясöн вöдитчан электроннöй документъяс артмöны содержательнöй да сопроводительнöй юкöнъясысь.

3.2. Электроннöй документъяслысь содержательнöй юкöнсö оформитöны, дасьтан да сöгласуйтан пöрадоксö лöсьöдöны ЭДС-ын участвуйтысьлöн документъяс серти да найö öткодьöсь бумага вылын документъяс дасьтан пöрадоклы. Та дырйи электроннöй документсö сöгласуйтан (визируйтан) быд этапын ЭДС-ын участвуйтысьлöн лöсялана уполномочитöм сотрудник эскöдö оз ас киöн кырымпасöн, а электроннöй цифрöвöй кырымпасöн.

3.3. Электроннöй документъяслöн сопроводительнöй юкöнö пырö öти либö некымын электроннöй цифрöвöй кырымпас, мый эскöдö электроннöй документъяслысь содержательнöй юкöнсö, мукöд служебнöй юöр (сы лыдын кад, поручение, замечание йылысь пасйöдъяс). Сопроводительнöй юкöныс лоö электроннöй документъясын торйöдны позьтöмторйöн да эскöдö сылысь збыльлунсö (контролируйтö авторство да вежласьтöмлун)

3.4. Электроннöй документ, кöнi содержательнöй юкöныс оформитöма урчитöм корöмъяссö торкöмöн, збыльмöдöм вылö оз примитны. ЭДС-ын участвуйтысь, кодлы збыльмöдöм вылö вöлi мöдöдöма татшöм электроннöй документсö, тайö документ воöмсянь öти часöн юöртö та йылысь ЭДС-ын участвуйтысьлы, кодi дасьтiс тайö электроннöй документсö. Электроннöй документъяс збыльмöдтöм либö збыльмöдан кадколаст торкöм вöсна кывкутö ЭДС-ын участвуйтысь, кодi торкис урчитöм корöмъяссö.

3.5. Электроннöй документъяссö эскöдöны ЭДС-ын участвуйтысь уполномочитöм сотрудникъяслöн, кодъяслöн эм право татшöм документъяссö бумага вылын кырымавны ас киöн кырымалöмöн, электроннöй цифрöвöй кырымпасöн.

3.6. Электроннöй документъяссö, кöнi сопроводительнöй юкöнын прöверка нуöдöм бöрын электроннöй цифрöвöй кырымпасыс абу збыль, збыльмöдöм вылö оз примитны. ЭДС-ын участвуйтысь, кодлы збыльмöдöм вылö вöлi мöдöдöма татшöм электроннöй документсö, тайö документ воöмсянь öти часöн юöртö та йылысь ЭДС-ын участвуйтысьлы, кодi дасьтiс тайö электроннöй документсö.

3.7. Электроннöй документъяс, кутшöмъясöс эскöдöма электроннöй цифрöвöй кырымпасöн кырымпас дорö лöсялана ключ сертификатöн вöдитчыны пырттöдз да пасйытöдз либö сылысь вынсö мыйтакö кад вылö дугöдан кадколастö, либö сылöн вына кадколаст помасьöм бöрын, збыльмöдöм вылö оз примитны. ЭДС-ын участвуйтысь, кодлы збыльмöдöм вылö вöлi мöдöдöма татшöм электроннöй документсö, тайö документ воöмсянь öти часöн юöртö та йылысь ЭДС-ын участвуйтысьлы, кодi дасьтiс тайö электроннöй документсö.

3.8. Электроннöй цифрöвöй кырымпасъясöн эскöдöм электроннöй документ збыльмöдöм бöрын артмöм лоöмторъясысь кывкутö ЭДС-ын участвуйтысь, кодлöн уполномочитöм сотрудникъясыс эскöдiсны дасьтöм электроннöй документсö.

3.9. Сэк, кор электроннöй документъясын эм гуся юöр, ЭДС-ын участвуйтысьлы колö кутчысьны гуся юöр видзöм кузя урчитöм корöмъясö сiйöс обработайтан, видзан да мöдöдан став этапын. ЭДС-ын участвуйтысь, кодi торкис гуся юöр видзöм кузя корöмъяс, кывкутö Россия Федерацияса законодательство серти.

# 4. Электроннöй документъяс мöдöдöм вылö дасьтöм

4.1. Дасьтöм электроннöй документлы сетöны реквизитъяс, öткодя индöны организация-мöдöдысьсö да электроннöй документсö (кадпас, пасъян номер). Индöм реквизитъяссö вермöны оформитны электроннöй доокументлöн содержательнöй юкöнса файл нимöн.

4.2. Дасьтöм электроннöй документсö, мый эскöдöма ЭДС-ын участвуйтысь уполномочитöм сотрудниклöн электроннöй цифрöвöй кырымпасöн, сетöны электроннöй документъяссö вежлалысь АУМ-са операторлы.

4.3. Электроннöй документъяссö вежлалысь АУМ-са оператор нуöдö электроннöй документъяс мöдöдан да налöн воöмсö эскöдысь юöръяс воан учёт журнал форма серти, мый сетö позянлун пасйыны электроннöй документъяслысь быть реквизитъяссö, мыйöн вöдитчöны документъяслы учёт нуöдöм да найöс корсьöм могысь Олöмö пöртысь власьт федеральнöй органъясын делопроизводство правилöяс дорö содтöд серти, мый вынсьöдöма Россия Федерацияса Правительстволöн 2009 во лöддза-номъя тöлысь 15 лунся 477 №-а шуöмöн.

4.4. Электроннöй документъяссö вежлалысь АУМ-са операторлы колö мöдöдтöдз:

1) прöверитны электроннöй документын электроннöй цифрöвöй кырымпаслысь збыльлунсö;

2) прöверитны кырымпас дорö лöсялана ключ сертификатъяслысь статус;

# 3) сверитны электроннöй цифрöвöй кырымпас лöсьöдысь сотрудникъяслысь уджмогъяссö уполномочитöм сотрудникъяслöн реестр серти, мый лоö <https://ca.rkomi.ru> инпас серти;

4) электроннöй цифрöвöй кырымпасъясöн мöдöдöм электроннöй документъяссö пыртны архивö;

5) мöдöдöм электроннöй документъяссö эскöдны (кырымавны) аслас электроннöй цифрöвöй кырымпасöн электроннöй цифрöвöй кырымпас дорö аслас пöдса ключöн вöдитчöмöн.

Сэк, кор прöверкалöн кывкöртöдыс бур, электроннöй документъясöн вежласян АУМ-са оператор тайö документсö пöлучитöмсянь вит минутöн сiйöс мöдöдö. Сэк, кор электроннöй документ прöверитiгöн сюрöны öшыбкаяс, электроннöй документъясöн вежласян АУМ-са оператор тайö документсö пöлучитöмсянь öти часöн юöртö электроннöй документъясöн вежласян администраторлы да тайö электроннöй документ эскöдысь ЭДС-ын участвуйтысь уполномочитöм сотрудникъясöс.

4.5. Электроннöй документсö сiдзжö вермö мöдöдны электроннöй документлöн адресат (збыльмöдысь) сэк, кор сiйö збыльмöдö тайö Правилöяслöн 4.3, 4.4 пунктъясса корöмъяссö.

# 5. Электроннöй документъяссö пöлучитiгöн обработайтöм

5.1. Электроннöй документъясöн вежласян АУМ-са оператор – босьтысь примитö сылы мöдöдöм электроннöй документъяссö.

5.2. Электроннöй документъясöн вежласян АУМ-са оператор нуöдö электроннöй документъяс мöдöдан да налöн воöмсö эскöдысь юöръяс воан учёт журнал форма серти, мый сетö позянлун пасйыны электроннöй документъяслысь быть реквизитъяссö, мыйöн вöдитчöны документъяслы учёт нуöдöм да найöс корсьöм могысь Олöмö пöртысь власьт федеральнöй органъясын делопроизводство правилöяс дорö содтöд серти, мый вынсьöдöма Россия Федерацияса Правительстволöн 2009 во лöддза-номъя тöлысь 15 лунся 477 №-а шуöмöн.

5.3. Электроннöй документъяссö адресатлы мöдöдтöдз электроннöй документъясöн вежласян АУМ-са операторлы колö:

1) прöверитны электроннöй документын электроннöй цифрöвöй кырымпаслысь збыльлунсö;

2) прöверитны кырымпас дорö лöсялана ключ сертификатъяслысь статус;

3) сверитны ЭДС-ын участвуйтысь уполномочитöм сотрудникъяслысь – мöдöдысьлысь уджмогъяссö, кодъяс лöсьöдiсны электроннöй цифрöвöй кырымпассö;

4) электроннöй цифрöвöй кырымпасъясöн примитöм электроннöй документъяссö пыртны архивö;

5) бырöдны электроннöй документъясöн вежласян АУМ-са операторлысь – мöдöдысьлысь электроннöй цифрöвöй кырымпассö;

6) мöдöдöм электроннöй документъяссö эскöдны аслас электроннöй цифрöвöй кырымпасöн электроннöй цифрöвöй кырымпас дорö аслас пöдса ключöн вöдитчöмöн.

Сэк, кор прöверкалöн кывкöртöдыс бур, электроннöй документъясöн вежласян АУМ-са оператор вит минутöн мöдöдö электроннöй документъяссö адресатлы. Прöвериттöм электроннöй документъяс кольöны торъя архивын, кыдзи вöлiны, на серти конфликт решитöм вылö.

Сэк, кор электроннöй документ прöверитiгöн сюрöны öшыбкаяс, электроннöй документъясöн вежласян АУМ-са оператор тайö документсö пöлучитöмсянь öти часöн юöртö электроннöй документъясöн вежласян администраторлы, а сiдзжö тайö электроннöй документъяссö эскöдысь ЭДС-ын участвуйтысь уполномочитöм сотрудниклы – мöдöдысьлы.

5.4. Электроннöй документлöн адресат прöверитö электроннöй цифрöвöй кырымпаслысь збыльлунсö, кырымпас дорö ключ сертификатлысь статуссö да найöс кутысьяслысь уджмогъяссö да прöверкалöн кывкöртöдъяс серти вит минутöн примитö либö оз примит электроннöй документсö видлалöм (збыльмöдöм) вылö.

5.5. Сэк, кор электроннöй документ прöверитiгöн сюрöны öшыбкаяс, адресатлы колö тайö документсö пöлучитöмсянь öти часöн юöртны та йылысь ЭДС-ын участвуйтысь юкöдувса юрнуöдысьлы – пöлучитысьлы да электроннöй документъясöн вежласян администраторлы.

# 6. Гарантированнöя ваян электроннöй документъясöн вежласян пöрадок

6.1. Конфликт öлöдöм могысь, кутшöмъяс артмöны сэк, кор ЭДС-ын участвуйтысьыс электроннöй документъяссö мöдöдны (босьтны) оз кöсйы, вöдитчöны электроннöй документъяс вайöдан режимöн, мый серти мöдöдысь пöлучитö электроннöй документъяс воöм йылысь уведомление.

6.2. Позьö вöдитчыны вайöм йылысь татшöм сикас уведомлениеясöн:

1) адресатлы электроннöй документъяс вайöдöм йылысь техническöй уведомление, мый лоö лöсьöдöм электроннöй документöн, автоматическöя (электроннöй пошта пыр), электроннöй документъясöн вежласян АУМ-са оператортöг да эскöдöма электроннöй цифрöвöй кырымпасöн, мыйлы лöсялö кырымпас дорö öткодялöм ключ сертификат, кодöс пасйöма электроннöй документъясöн вежласян АУМ-са оператор сайын;

2) электроннöй документъяс вайöдöм йылысь служебнöй уведомление, мый лоö электроннöй документöн, кодöс лöсьöдöма да эскöдöма ЭДС-ын участвуйтысь лöсялана уполномочитöм сотрудниклöн, кодi босьтiс электроннöй документсö, электроннöй цифрöвöй кырымпасöн.

Служебнöй уведомлениеяс вайöмсö эскöдöны техническöй уведомлениеöн либö вайöдöм йылысь юöртöны мöд позяна ногöн.

6.3. Служебнöй да техническöй уведомлениеяс видзöны архивъясын лöсялана электроннöй документъяскöд öтлаын. Уведомлениеяслысь видзан кадколастсö индöны лöсялана электроннöй документъяс видзан кадколаст серти.

# 7. Электроннöй документъяссö бергöдöм

7.1. ЭДС-ын участвуйтысь вермö бергöдны мöдöдöм электроннöй документсö сiйöс збыльмöдны примиттöдз. Сэк, кор колö бергöдны, ЭДС-ын участвуйтысь мöдöдö лöсялана уполномочитöм сотрудниклöн электроннöй цифрöвöй кырымпасöн эскöдöм бергöдöм йылысь запросöн электроннöй документ. Запросын индыссьöны бергöдöм вылö подувъяс да бергöдан электроннöй документлысь реквизитъяс.

# 8. Электроннöй документъяслы учёт нуöдöм

8.1. Учётсö нуöдöны автоматизируйтöм электроннöй учёт журнал либö индöм форма серти бумажнöй учёт журнал отсöгöн.

8.2. Электроннöй документъяслы учётсö нуöдöны индöм корöмъяс серти татшöм реквизитъяс быть индöмöн: электроннöй документлысь кадпас да пасъян номер, электроннöй документсö электроннöй цифрöвöй кырымпасöн эскöдысь сотрудникъяслöн кырымпас дорö ключ сертификатъяслысь номер, электроннöй цифрöвöй кырымпас лöсьöдан кад, электроннöй документ мöдöдан (пöлучитан) кад, электроннöй документ вайöдöм йылысь уведомление мöдöдан (пöлучитан) кад, электроннöй документ прöверитан кывкöртöдъяс.

8.3. Учётсö нуöдö кыдзи электроннöй документъясöн вежласян АУМ-са оператор, сiдзи и электроннöй документъяслöн адресатъяс (збыльмöдысьяс).

8.4. ЭДС-ын участвуйтысьлы колö видзны электроннöй учёт журналын учёт юöрсö позьтöмöн пырöмысь да торкöмысь, а сiдзжö видзны сiйöс бура. Учёт юöръяссö видзан кадколастыс индыссьö учёт вылын электроннöй документъяслöн видзан кадколаст серти.

8.5. Электроннöй документъясöн вежласигöн учётын аслыспöлöслунъясыс индыссьöны ЭДС-ын участвуйтысьяслöн актъясын.

# 9. Электроннöй документъяс видзöм

9.1. Вежласигöн учёт вылö босьтöм став электроннöй документсö колö видзны ЭДС-ын участвуйтысьлöн актъясын индöм кадколастö. Электроннöй документъяссö колö видзны электроннöй архивъясын. Урчитöм пöрадок серти эскöдöм электроннöй документ копияяссö сiдзжö вермöны видзны бумага вылын.

9.2. Электроннöй архивъяс нуöдöм кузя быд лунъя уджсö збыльмöдöм вылö да на бöрся видзöдöм могысь ЭДС-ын участвуйтысьяс индöны кывкутысь сотрудникъясöс.

9.3. ЭДС-ын участвуйтысьяслöн актъясын кö абу артыштöма мöдтор, электроннöй документсö видзöны оригинал серти, мöд ногöн кö, кыдзи сiйöс вöлi лöсьöдöма, мöдöдöма либö пöлучитöма, электроннöй документлысь став реквизитсö кольöмöн, став эскöдан электроннöй цифрöвöй кырымпасöн.

9.4. Электроннöй документъяс видзан кадколастыс лöсялö бумага вылын аналогсö видзан кадколастлы.

9.5. Электроннöй документъяскöд тшöтш видзöны лöсялана учёт журналъяс, кырымпас дорö ключ сертификатъяс, электроннöй документ вайöдöм йылысь уведомлениеяс, а сiдзжö электроннöй документъясöн да электроннöй цифрöвöй кырымпасъясöн уджавны позянлун сетысь средствояс.

9.6. Кырымпас дорö ключ сертификатъяс вылö индöм ногöн оформитöны да видзöны документъяс, кутшöмъяс эскöдöны кырымпас дорö ключ сертификатъяслысь статуссö (сы лыдын пасъян карточкаяс, отзыв йылысь да кырымпас дорö ключ сертификатъяслысь вынсö мыйтакö кад вылö дугöдöм йылысь справкаяс).

9.7. Электроннöй архивъясын юöрсö да сiйöс обработайтан (видзан) средствояссö видзöны позьтöм пырöмысь тайö Правилöяс серти.

# 10. Электроннöй документооборот дырйи артмöм конфликтъяс

10.1. Электроннöй документъясöн вежласигöн вермасны лоны конфликтъяс татшöм случайяс дырйи:

1) вензьöны электроннöй документ мöдöдöм да (либö) пöлучитöм кузя;

2) вензьöны электроннöй документ мöдöдан да (либö) пöлучитан кад кузя;

3) вензьöны мöдöдöм (пöлучитöм) электроннöй документлöн сюрöс кузя;

4) вензьöны электроннöй документ экземпляръяслöн да (либö) подлинниклöн да бумага вылын электроннöй документ копиялöн öткодьлун кузя;

5) вензьöны электроннöй документлöн вежласьтöмлун кузя;

6) вензьöны электроннöй цифрöвöй кырымпасöн электроннöй документ эскöдысь уполномочитöм сотрудниклöн öткодьлун кузя;

7) вензьöны электроннöй цифрöвöй кырымпасöн электроннöй документ эскöдысь уполномочитöм сотрудниклöн уджмогъяс кузя;

8) вензьöны кырымпас дорö ключ сертификатлысь, мыйöн вöдитчöны электроннöй документ эскöдöм могысь, збыльлун да право боксянь лöсялöм кузя;

9) оз эскыны электроннöй документъясöн вежласян да электроннöй документъясöн вежласигöн юöр видзан технологиялы;

10) оз эскыны электроннöй документлöн вöдитчан тэчасъяслы да форматъяслы;

11) оз эскыны электроннöй документъясöн вежласян да электроннöй документъясöн вежласигöн юöр видзан уджтас да техника боксянь средствояслы;

12) оз эскыны эскöдысь шöринлöн уполномочитöм сотрудниклы;

13) мукöд случай, кор артмöны электроннöй документъясöн вежласигöн конфликтъяс.

10.2. Конфликтсö бырöдöны (ладмöдöны) ЭДС-ын участвуйтысьяс уджалiгöн да (либö) конфликтъяс бырöдöм кузя комиссия отсöгöн (водзö – комиссия).

10.3. Сэк, кор конфликтсö оз позь бырöдны уджалiгöн да (либö) комиссияöн, конфликтсö бырöдöны Россия Федерацияса законодательствоöн урчитöм пöрадок серти.

# 11. Конфликтсö уджалiгöн бырöдöм

11.1. Сэк, кор лоö сэтшöмтор, мый серти, ЭДС-ын участвуйтысьяс пиысь öтилöн видзöдлас серти, лоö да (либö) эм конфликт, ЭДС-ын тайö участвуйтысьыс (водзö – водзмöстчысь) öти часöн юöртö мукöд колана ЭДС-ын участвуйтысьлы конфликт лоны вермöм да (либö) конфликт лоöм йылысь, сiйöс лоны вермöмсö либö лоöмсö петкöдлысь лоöмторъяс йылысь, а сiдзжö сылысь чайтана помкаяссö.

11.2. ЭДС-ын участвуйтысьяс, кодъяслы юöртöма конфликт йылысь да кодъяс участвуйтöны сiйöс решитöмын (водзö – вочакыв сетысьяс), мöд уджалан лунöн либö мöд кадö, водзмöстчысьöн индöм дженьыдджык кадö, прöверитöны индöм юöртöмын лоöмторъяссö да колана дырйи ассяньныс примитöны конфликт бырöдöм кузя мераяс.

11.3. Тайö юкöдса 11.2 пунктын индöм кадколастö вочакыв сетысьяс юöртöны вермана ногöн водзмöстчысьлы прöверкалöн кывкöртöдъяс йылысь да конфликт бырöдöм вылö примитöм мераяс йылысь сэк, найöс кö абу на збыльмöдöма.

11.4. Конфликтыс лыддьыссьö уджалiгöн бырöдöмаöн сэк, кор водзмöстчысьыслы вочакыв вöчысьяслöн юöртöмыс лöсялöны да сылöн конфликт лоöмкöд йитöдын на дорö абу некутшöм претензия.

# 12. Комиссия пыр конфликтсö бырöдöм

12.1. Сэк, кор конфликтсö абу бырöдöма уджалiгöн, конфликт лоöмсянь куим уджалан лунöн водзмöстысь мöдöдö конфликт йылысь уведомление (водзö – уведомление) да уполномочитöм организациялысь комиссия лöсьöдöм йылысь вöзйöм (водзö – вöзйöм).

12.2. Уведомлениеö колö пасйыны, мый кузя да мый йылысь конфликтыс, водзмöстчысьлöн видзöдлас серти, кутшöм лоöмторъяс петкöдлöны конфликтсö, мый вермас лоны помканас да мыйöдз вермас вайöдны сiйö.

12.3. Уведомлениеö колö пасйыны водзмöстчысьлöн чина йöзлысь, кодъясöс уполномочитöма участвуйтны конфликт решитöмын, овъяс, нимъяс, вичьяс, чинъяс да йитчöм вылö юöр.

12.4. Вöзйöмын колö пасйыны комиссия чукöртöм вылö вöзъяна места, кадпас да кад йылысь юöр, кодлысь заседаниесö колö нуöдны вöзйöм мöдöдöм лунсянь куим уджалан лунысь оз сёрджык, комиссиялöн уджын участвуйтöм вылö водзмöстчысьлöн вöзъяна йöзлысь список налысь овъяс, нимъяс, вичьяс, чинъяс индöмöн, колана дырйи индыны, кутшöм удж найö вöчöны электроннöй документъясöн вежласигöн (сы лыдын электроннöй документъясöн вежласян АУМ-са операторъяс, уполномочитöм сотрудникъяс), йитчöм вылö налысь телефонъяс (телефонъяс, факсъяс, электроннöй пошта).

12.5. Уведомлениесö да вöзйöмсö лöсьöдöны бумага вылын документöн, кодöс кырымалöны водзмöстчысьлöн конфликт решитны уполномочитöм чина йöз, да сетöны уполномочитöм учреждениеö корреспонденция сетöмсö эскöдан пöрадок серти.

# 12.6. Уведомлениесö да вöзйöмсö вермöны лöсьöдны да мöдöдны электроннöй документöн. Та дырйи налы колö лöсявны электроннöй документъяс дорö корöмъяслы, мый индöма тайö Правилöясöн.

ВЫНСЬÖДÖМА

Коми Республикаса Правительстволöн

2010 во косму тöлысь 23 лунся 114 №-а шуöмöн

(3 №-а содтöд)

Коми Республикаса олöмö пöртысь власьт органъяслöн, Коми Республикаса Юралысьöн либö Коми Республикаса Правительствоöн лöсьöдöм Коми Республикаса государственнöй органъяслöн уполномочитöм сотрудникъяслысь кырымпасъяс дорö ключ сертификатъяс

сетан пöрадок йылысь

**ПОЛОЖЕНИЕ**

1. Тайö Положениеыс урчитö Коми Республикаса олöмö пöртысь власьт органъяслöн, Коми Республикаса Юралысьöн либö Коми Республикаса Правительствоöн лöсьöдöм Коми Республикаса государственнöй органъяслöн (водзö – Коми Республикаса государственнöй органъяс), кодъяс вöдитчöны электроннöй цифрöвöй кырымпасöн, (кырымпасъяс дорö ключ сертификат кутысьяслöн) уполномочитöм сотрудникъяслысь кырымпасъяс дорö ключ сертификатъяс сетан пöрадок.

2. Тайö Положениеын вöдитчöны вежöртасъясöн да кыввежöртасъясöн, кутшöмъясöс вайöдöма Коми Республикаса олöмö пöртысь власьт системаын ведомствокостса электроннöй документооборот йылысь положениеын.

3. Коми Республикаса государственнöй органъясын электроннöй цифрöвöй кырымпасöн вöдитчан условиеяссö, эскöдысь шöринлöн да уполномочитöм сотрудникъяслöн обязательствояссö, сы лыдын кырымпас дорö ключ сертификатъяс сетiгöн, индыссьöны «Электроннöй цифрöвöй кырымпас йылысь» Федеральнöй оланпасöн.

4. Коми Республикаса государственнöй органлы кырымпас дорö ключ сертификат сетö эскöдысь шöрин медводдзаысь, электроннöй цифрöвöй кырымпас дорö пöдса ключ план серти да планысь öтдор вежигöн, а сiдзжö уполномочитöм сотрудниклысь кырымпас дорö выль ключ сертификат вöчигöн.

5. Кырымпас дорö ключ сертификат сетöны Коми Республикаса государственнöй органлöн шыöдчöм подув вылын, кутшöмöс оформитöма «Электроннöй цифрöвöй кырымпас йылысь» Федеральнöй оланпаслöн корöмъяс серти, Коми Республикаса лöсялана государственнöй органса уполномочитöм сотрудникъясöс уполномочитöм сотрудникъяслöн реестрö пасйöмöн.

6. Электроннöй цифрöвöй кырымпас дорö пöдса ключ план серти либö непланöвöя вежигöн эскöдысь шöрин мöдöдö Коми Республикаса государственнöй органъяслы – электроннöй документооборот системаын участвуйтысьяслы электроннöй цифрöвöй кырымпас дорö пöдса ключ план серти либö непланöвöя вежöм йылысь уведомление, кöнi индыссьö, кутшöм кадколастö Коми Республикаса лöсялана государственнöй органъяслы колö мöдöдны кырымпасъяс дорö ключ сертификатъяс сетöм йылысь шыöдчöмсö эскöдысь шöринö.

7. Кырымпасъяс дорö ключ сертификатъяс вöчö эскöдысь шöрин электроннöя öти уджалан лунöн, а сiдзжö бумага вылын документöн кык экземплярöн комын вит календарнöй лунöн «Электроннöй цифрöвöй кырымпас йылысь» Федеральнöй оланпасöн урчитöм пöрадок серти тайö Положениелöн 5 пункт збыльмöдöм бöрын.

8. Электроннöя кырымпас дорö ключ сертификат мöдöдöны вит минутöн электроннöй пошта пыр уполномочитöм сотрудниклöн инпас вылö, мый индöма кырымпас дорö ключ сертификат босьтöм вылö Коми Республикаса государственнöй органлöн шыöдчöмын.

9. Бумага вылын кырымпас дорö ключ сертификат кык экземплярöн мöдöдöны комын вит календарнöй лунöн печатайтöм конвертын пошта пыр Коми Республикаса государственнöй органлöн инпас серти сылы, кодi шыöдчис кырымпас дорö ключ сертификат босьтöм вылö.

Сэк, кор босьтöны кырымпас дорö ключ сертификатлысь кыкнан экземплярсö, уполномочитöм сотрудник кырымасьö ачыс, та дырйи öти экземплярсö дас нёль календарнöй лунöн мöдöдöны эскöдысь шöринлöн инпас серти да видзöны эскöдан шöринын, а мöд экземплярсö видзöны Коми Республикаса лöсялана государственнöй органын.

10. Эскöдан шöринын став операцияыс, кутшöм йитчöма электроннöй цифрöвöй кырымпасъяс дорö ключъясöн да кырымпасъяс дорö ключ сертификатъясöн вöдитчöмöн, нуöдсьöны эскöдысь шöринлöн регламент серти.

11. Электроннöй цифрöвöй кырымпасъяс дорö ключъяслöн да кырымпасъяс дорö ключ сертификатъяслöн вына кадколастыс лоö öти во. Электроннöй цифрöвöй кырымпасъяс дорö ключъяс да кырымпасъяс дорö ключ сертификатъяс вежöны вына кадколаст помасьöм бöрын индöм пöрадок серти. Вежан пöрадоксö урчитö эскöдысь шöрин.

ВЫНСЬÖДÖМА

Коми Республикаса Правительстволöн

2010 во косму тöлысь 23 лунся 114 №-а шуöмöн

(4 №-а содтöд)

Коми Республикаса олöмö пöртысь власьт системаын электроннöй делопроизводствоын да документооборотын вöдитчана юöр сикас (электроннöй юöръяс, документъяс)

**ЛЫДДЬÖГ**

1. Коми Республикаса Юралысьлöн индöд да тшöктöм, Коми Республикаса Правительстволöн шуöм да тшöктöм, Коми Республикаса Государственнöй Сöветлöн шуöм балаяс, кутшöмъясöс мöдöдöны Коми Республикаса олöмö пöртысь власьт органъясö, Коми Республикаса Юралысьöн либö Коми Республикаса Правительствоöн лöсьöдöм государственнöй органъясö (водзö – Коми Республикаса государственнöй органъяс).

2. Сёрнитчöм, артмöдчöм (меморандум) балаяс, öтиладорсяньыс кöнi лоöны Коми Республика, Коми Республикаса Юралысь, Коми Республикаса Правительство, мыйясöс мöдöдöны Коми Республикаса государственнöй органъясö.

3. Коми Республикаса Юралысьлöн, Коми Республикаса Правительстволöн решениеяс да поручениеяс да Коми Республикаса государственнöй органъясöн найöс збыльмöдöм йылысь юöр.

4. Коми Республикаса Юралысьöн, Коми Республикаса Юралысьöс вежысьясöн нуöдöм сöвещаниеяслöн сёрнигижöдъяс да тайö сöвещаниеяс вылын сетöм поручениеяс збыльмöдöм йылысь юöр.

5. Коми Республикаса государственнöй органъяслöн докладъяс, кутшöмъясöс мöдöдöны Коми Республикаса Юралысьлы, Коми Республикаса Правительстволы.

6. Нормативнöй правовöй акт балаяс, кутшöмъясöс индöм ногöн Коми Республикаса государственнöй органъяс сетöны видлалöм вылö Коми Республикаса Юралысьлы, Коми Республикаса Правительстволы.

7. Коми Республикаса государственнöй органъясöн нормативнöй правовöй акт балаяс серти сёрнитчан процедураяслöн помшуöмъяс кузя сöгласуйтöмъяс, пасйöдъяс видзöдласын унапöлöслун таблицаяс да на дорö мукöд материал.

Исакова 36 006 пас